#### Številka: 03217- 8/2011-3

Datum: 21. 11. 2011

## ZAPISNIK

**6. seje Odbora za varstvo okolja, ki je bila v sredo 21. novembra 2011 ob 16.00 uri,** v prostorih Mestne hiše, v BANKETNI DVORANI, Mestni trg 1, Ljubljana.

NAVZOČI:

Predsednica Dunja PIŠKUR KOSMAČ, podpredsednik mag. Tomaž OGRIN, ostali člani, Mirko BRNIČ JAGER, Miro GORENŠEK, Jelka ŽEKAR, Metka MACAROL HITI, Jože HORVAT in tajnik odbora Jan SKOBERNE.

OSTALI NAVZOČI:

načelnica Oddelka za varstvo okolja Alenka LOOSE s sodelavko Natašo JAZBINŠEK SRŠEN, Sintija HAFNER namesto načelnika Oddelka za urejanje prostora mag. Mirana GAJŠKA, načelnica Oddelka za zdravstvo in socialno varstvo Tilka KLANČAR, Glavna inšpektorica Bogomira SKVARČA JESENŠEK in predstavnica Maša ŠORN po pooblastilu direktorice RRA LUR mag. Liljane MADJAR.

Na zasedanju je bilo vseh 7 članov odbora.

Člani odbora so pred sejo prejeli gradivo k 1.tč. pred zasedanjem, k 2.tč. so ga člani odbora svetniki prejeli žes sklicem 11. seje MS MOL, gradivo je dosegljivo tudi v elektronski obliki na spletni povezavi:**-5.točka** [**http://www.ljubljana.si/file/1016988/5.-tokav---lek.pdf**](http://www.ljubljana.si/file/1016988/5.-tokav---lek.pdf)**,** odbor tega mandata ima evidenco sej, sklice, gradiva, zapisnike, opis pristojnosti oziroma vpogled v delo odbora na spletni povezavi:[**http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/**](http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/)

Po uvodnem pozdravu predsednice odbora ge. Dunje PIŠKUR KOSMAČ, se je pričela 6. seja odbora v tem mandatu.

In ker ni bilo razprave, je bil dan na glasovanje predlagan dnevni red.

Dnevni red

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | JE | bil sprejet s | 7 | glasovi ZA, | 0 | PROTI od | 7 | navzočih |

**SPREJETI DNEVNI RED:**

1. Potrditev zapisnika, 5. redne seje Odbora za varstvo okolja
2. Obravnava gradiva kot pristojno delovno telo mestnega sveta za 11. sejo MS MOL za dan 28. 11. 2011:

**5. Predlog Lokalnega energetskega koncepta Mestne občine Ljubljana**

1. Pobude in vprašanja

AD 1

Potrditev zapisnika, 5. redne seje odbora

Člani odbora so prejeli zapisnik pred zasedanjem, o sprejemu bodo razpravljali na naslednji seji.

AD 2

Obravnava gradiva kot pristojno delovno telo mestnega sveta za 11. sejo MS MOL za dan 28. 11. 2011:

**5. Predlog Lokalnega energetskega koncepta Mestne občine Ljubljana**

Odbor je prejel poročilo zainteresiranega Odbora za stanovanjsko politiko, ki se je seznanil s Predlogom Lokalnega energetskega koncepta Mestne občine Ljubljana in razlikami od osnutka omenjenega akta in ga predlagal pristojnemu Odboru za varstvo okolja, da ga sprejme.

Gradivo sta predstavili načelnica Oddelka za varstvo okolja Alenka LOOSE s sodelavko Natašo JAZBINŠEK SRŠEN.

Člani odbora so razpravljali in izrazili svoja stališča, podpredsednik odbora Mirko BRNIČ JAGER je vseeno pohvalil dobro pripravljeno gradivo, kjer so vsi segmenti varstva okolja navzoči, izpostavljeni in obdelani, nekateri člani pa so izrazili kritične pripombe na predloženo gradivo in postavljen koncept, vendar je predsednica Dunja Piškur Kosmač posredovala in opozorila, da je akt v fazi predloga in da nihče ni oblikoval ter vložil svojega amandmaja, da bi o tem lahko tudi tako razpravljali.

Zato je zaključila z razpravo in dala na glasovanje

**PREDLOG SKLEPA:**

**Odbor za varstvo okolja se je seznanil s Predlogom Lokalnega energetskega koncepta Mestne občine Ljubljana in ga podpira za sprejem na seji mestnega sveta.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | JE | bil sprejet s | 5 | glasovi ZA, | 1 | PROTI od | 7 | navzočih. |

AD 3

Pobude in vprašanja

1. Član odbora Jože HORVAT je navzoče opozoril in predlagal, da bi bilo potrebno imeti vse vstopne podatke o meritvah in kvaliteti pitne vode na področju zajetij za potrebe meščanov MOL dnevno dosegljive na internetnem dostopu!

Seja odbora je bila zaključena ob 16.55 uri.

|  |  |
| --- | --- |
| Zapisal:Jan Skoberne tajnik | Predsednica:Dunja Piškur Kosmač |